text: Beboere evakueret efter brand i etageejendom
  06 april 2016 kl. 19.07
  Beboere blev onsdag aften evakueret efter, at der udbrød brand i en etageejendom på Gl. Vardevej i Esbjerg.
  Klokken 19.34 onsdag aften fik politi og brandvæsen melding om brand i en lejlighed på 2. sal på Gl. Vardevej i Esbjerg.  Da brandvæsenet nåede frem, vurderede de, at røgudviklingen var så voldsom, at de øvrige beboere i ejendommen måtte evakueres.
  - Der var meget kraftig sort røg i ejendommen. Det betød, at vi måtte sparke døre ind i opgangen og sørge for at få folk ud, forklarer politiets vagtchef Claus Skovgaard til TV SYD.
  Brandvæsenet fandt ikke nogle beboere i lejligheden  - og klokken 21 onsdag aften er der kontrol over branden, forsikerer politiet.
  - Branden har ikke umiddelbart forvoldt skader andre steder end i den pågældende lejlighed. Omstændighederne skal nu undersøges nærmere, siger vagtchefen til TV SYD.
  En brand i en lejlighed på Gl. Vardevej i Esbjerg er slukket. Ingen personer er kommet til skade. #politidk
  
  